चेन्नई। तमिलनाडु सरकार द्वारा आश्वासन से मुकरने से नाराज पीपुल्स मूवमेंट न्यूक्लीयर एनर्जी (पीएमएनई) ने 1000-1000 मेगावॉट क्षमता वाले कुडनकुलम परमाणु संयंत्र के खिलाफ अपनी अनिश्चितकालीन भूख हड़ताल एक मई से फिर से शुरू करने की घोषणा की है। पीएमएनई के नेता एम. पुष्पारायन ने सोमवार को कुडनकुलम परमाणु बिजली परियोजना (केएनपीपी) के निकट इदिंथकरई गांव से आईएएनएस को बताया, "हमने एक मई से एक बार फिर अनिश्चितकालीन भूख हड़ताल पर जाने का फैसला किया है क्योंकि राज्य सरकार अपने आश्वासन से मुकर गई है।"